ক্যামেরার দিকে জুলজুল করে তাকিয়ে, চতুর্থীতে ছেলের সঙ্গে পরিচয় করিয়ে দিলেন পিয়া

ওয়েব ডেস্ক: জুনের প্রথমদিনই খুশির খবর শুনিয়েছিলেন পরম-পিয়া (Parambrata Chattopadhyay and Piya Chakraborty)। তারকা-দম্পতির ঘর আলো করে এসেছিল তাঁদের প্রথম সন্তান। একরত্তির ছোট্ট ছোট্ট হাত, একমাথা চুলের ছবি সামনে আনলেও ছেলের মুখ আড়ালে রেখেছিলেন বাবা-মা। এবার অনুরাগীদের সেই বাসনাও পূরণ করে দিলেন তাঁরা। চতুর্থীর সকালেই ছেলের মিষ্টি মুখ সামনে আনলেন মা পিয়া (Piya Chakrabarty)। একইসঙ্গে একরত্তির কী নাম রেখেছেন সেটিও জানিয়ে দিলেন।

শুক্রবার চতুর্থীর দিন সকলের সঙ্গে ছেলের পরিচয় করিয়ে দিলেন মা পিয়া। নিজের ইনস্টাগ্রামে খুদের দুটি ছবি ভাগ করে নিয়েছেন মা। প্রথম ছবিটিতে একরত্তির পরনে হালকা আকাশী রঙের গেঞ্জি, মাথায় ছোট্ট করে কাজলের টিকা। ক্যামেরার দিকে হাঁ করে তাকিয়ে পোজ দিয়েছে পরমের জুনিয়র। অন্য একটি ছবিতে খুদেকে দেখা গিয়েছে আকাশি হলুদ গেঞ্জি, মাথায় ছোট্ট করে কাজলের টিকাতে। সামনের দিকে জুলজুল করে দেখছে একরত্তি। উৎসবের দিনে প্রথমবার ছেলের মুখ সামনে আনতে মন ভরেছে পরম-পিয়ার অনুরাগীদের। এমনকি, টলিপাড়ার জনপ্রিয় তারকারাও পরম-পিয়ার ছেলের ছবি দেখে ভালবাসায় ভরিয়ে দিয়েছেন।

View this post on Instagram

A post shared by Piya Chakraborty (@piya_chakraborty)

আরও পড়ুন: কাদের চাপে সিঙ্গাপুরে যেতে বাধ্য হলেন জুবিন! তদন্তে SIT

তবে শুধু খুদের মিষ্টি মুখের ছবি নয়। ছেলের ভাল নামও জানিয়েছেন পিয়া। বাড়িতে ছেলেকে কী নামে ডাকেন তাঁরা? একরত্তির ডাকনাম লিখেছেন ক্যাপশনে। ক্যাপশনে পিয়া লিখেছেন, “নিষাদের সঙ্গে পরিচয় করিয়ে দিচ্ছি। মানে কী এই নামের? “ভারতীয় শাস্ত্রীয় সঙ্গীতের সপ্তম সুর”। হ্যাঁ ছেলের নামের অর্থও লিখে দিয়েছে মা। এটি তো গেল ভাল নাম। আর ডাকনাম? ছেলেকে নডি বলে ডাকেন পরম-পিয়া। পিয়া লিখেছেন, “নডি, বড় মাথার ছোট্ট ছেলে।” ক্যপ্সনের শেষ লাইনে পিয়ার করা উত্তরে কমেন্ট বাক্স ভরিয়েছেন তারকা থেকে অনুরাগীরা। অভিনেত্রী মিমি চক্রবর্তী থেকে রিদ্ধিমা ঘোষ খুদের মুখ দেখে আদরে ভরিয়েছেন সকলে।

দেখুন অন্য খবর